С.М.Кировн цIарах хилла парк а, А.П.Чеховн цIарах хилла библиотека а, беш а лаьттинчу меттехь хилла Алкханч-Юрт (9). Цхьаццанхьа Алкан а, Алханч а аьлла хьахийна ю иза. ТIаьхьа юрт «дIатеттина» къилбаседа-малхбалехьа а, къилбехьа а. Иштта, XIX-чу бIешаран I-чу чийликерчу (четверть) карти тIехь и юрт, Алкан цIе а йолуш, хIинцалера Гуринан а, Назарбаевн а цIарах долчу урамашна юххехь хилла. Иза Гудермесски урам чекхболучохь хилла бохуш яздина А.Сулеймановс.